หล่อกตัญญู เต๋า ซื้อบ้านใหม่ 5 ล้านให้พ่อแม่
จับตาดูให้ดีๆ เต๋า ศรีสมบูรณ์ หรือ ภูศิลป์ วารินรักษ์ นักร้องลูกทุ่งค่อนข้างหล่อใส จากค่ายแกรมมี่โกลด์ งานเพลงยังทำอยู่เหมือนเดิม ตอนนี้เริ่มสนุกสนานกับการเป็นนักแสดงแล้วด้วย มีละคร 2 เรื่อง 2 รส ทางช่อง 3 รอออนแอร์ เรื่อง สงครามเพลง กับ รักหลงโรง ส่วนงานหนังรออีกไม่นานใกล้ฉายแล้วกับเรื่อง ผู้บ่าวไทบ้าน ภาค 2 (E-San New Old Songs 2015) ตอนแจกข้าวหาแม่ใหญ่แดง,วานก่อน เต๋า ภูศิลป์ เพิ่งหอบความน่ารักไปร่วมงานคเณศจตุรถี ร้านสุวรรณคเณศ เทวาลัย สาขา 1 ที่ศูนย์การค้ายูดีทาวน์ UD Town อุดรธานี งานนี้จัดโดย อาร์ม อานนท์ วงษ์สมบัติ และแท็คเตอร์ จีรวัฒน์ เฉิดเรียง โดย เต๋า เล่าว่า พระพิฆเนศ เป็นเทพเจ้าแห่งความสำเร็จ สำหรับทุกอาชีพก็บูชาท่านได้ โดยเฉพาะอาชีพที่เกี่ยวกับศิลปะ เต๋า บูชาท่านมานานหลายปีแล้ว รู้สึกว่าชีวิตจะมีความเจริญรุ่งเรืองขึ้นครับ โดยเฉพาะปางของทางสุวรรณคเณศ ท่านอบอุ่นดูมีเมตตา ไม่ใช่แนวดุ ท่านดูน่ารัก ไม่น่ากลัว ,กำลังสร้างบ้านให้พ่อแม่ด้วย? (ยิ้ม) รู้ได้ไงครับ บ้านจะเสร็จแล้วครับ อยู่แถวตลาดวารินชำราบ อุบลราชธานี เป็นตึก 4 ชั้น ปีนี้ได้ฤกษ์ดีทำบ้านใหม่ดีกว่า ราคาเท่าไรคะ? บอกดีมั้ย (ยิ้ม) ประมาณ 5 ล้านบาทครับ ควักเงินสดซื้อเลย? ไม่ครับ ผ่อนธนาคารไปเรื่อยๆ ครับ กะผ่อนประมาณกี่ปีดี? ผ่อนไปประมาณ 10 ปีครับ,หนังเรื่องใหม่กำลังจะฉายแล้ว? ครับ ผู้บ่าวไทบ้าน ภาค 2 ตอนแจกข้าวหาแม่ใหญ่แดง ฝากไปดูหนังกันเยอะๆ ด้วยนะครับ สนุกครับเรื่องนี้ (ยิ้ม) ผู้บ่าวไทบ้าน ภาค 3 ทางผู้กำกับจองตัว จองคิวเต๋า เอาไว้แล้ว? ยังไม่ได้คุยกันเลยครับ เราเคยเล่นหนังกับ พี่บอย อุเทน ผู้กำกับ มาแล้วสองเรื่องคือ ผู้บ่าวไทบ้านภาค 2 และเรื่องอ้อมกอดเขมราฐ ก็ขอบคุณพี่บอยครับ ที่ให้เราไปร่วมแสดงด้วย (ยิ้ม).
จับตาดูให้ดีๆ เต๋า ศรีสมบูรณ์ หรือ ภูศิลป์ วารินรักษ์ นักร้องลูกทุ่งค่อนข้างหล่อใส จากค่ายแกรมมี่โกลด์ งานเพลงยังทำอยู่เหมือนเดิม ตอนนี้เริ่มสนุกสนานกับการเป็น
เต๋า ศรีสมบูรณ์,เต๋า ภูศิลป์ วารินรักษ์,เต๋า ภูศิลป์,เต๋า แกรมมี่โกลด์,เต๋า เล่นหนัง,ผู้บ่าวไทบ้าน 2 E - San New Old Songs 2015,ตอนแจกข้าวหาแม่ใหญ่แดง,เต๋า  งานคเณศจตุรถี,ยูดี ทาวน์ UD Town อุดรธานี,เต๋า ภูศิลป์ ร้านสุวรรณคเณศ,ข่าว,ข่าวบันเทิง,ไทยรัฐออนไลน์